CELEX: 32008R0721
Language: sk
Date: 2008-07-25 00:00:00
Title: Nariadenie Komisie (ES) č. 721/2008 z  25. júla 2008 o povolení použitia prípravku z baktérie Paracoccus carotinifaciens bohatej na červený karotenoid ako kŕmnej doplnkovej látky (Text s významom pre EHP)

26.7.2008   
            
            
               SK
            
            
               Úradný vestník Európskej únie
            
            
               L 198/23
            
         
      NARIADENIE KOMISIE (ES) č. 721/2008
   z 25. júla 2008
   o povolení použitia prípravku z baktérie Paracoccus carotinifaciens bohatej na červený karotenoid ako kŕmnej doplnkovej látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa ustanovuje povolenie doplnkových látok na používanie vo výžive zvierat, ako aj podmienky a postupy udeľovania takéhoto povolenia.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku uvedeného v prílohe k tomuto nariadeniu. K tejto žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku zo sušených inaktivovaných buniek baktérie Paracoccus carotinifaciens (NITE SD 00017) bohatej na červený karotenoid ako kŕmnej doplnkovej látky pre lososy a pstruhy, ktorá má byť zaradená do kategórie doplnkových látok „senzorické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) vo svojom stanovisku z 18. septembra 2007 dospel k záveru, že uvedený prípravok zo sušených inaktivovaných buniek baktérie Paracoccus carotinifaciens (NITE SD 00017) nemá nežiaduce účinky na zdravie zvierat, ľudí ani na životné prostredie a že priaznivo ovplyvňuje charakteristiky živočíšnych produktov (2). Zároveň dospel k záveru, že tento prípravok nepredstavuje žiadne iné riziko, z dôvodu ktorého by mu v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Úrad vydal odporúčanie týkajúce sa maximálnych limitov rezíduí. Osobitné požiadavky na monitorovanie po uvedení prípravku na trh nepovažoval za potrebné. Úrad tiež potvrdil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.
            
         
               (5)
            
            
               Z posúdenia uvedeného prípravku vyplýva, že podmienky na udelenie povolenia ustanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok uvedený v prílohe, ktorý patrí do kategórie doplnkových látok „senzorické doplnkové látky“ a do funkčnej skupiny „a ii) farbivá, látky, ktoré pri podávaní zvieratám sfarbujú potraviny živočíšneho pôvodu“ sa povoľuje ako doplnková látka vo výžive zvierat za podmienok, ktoré sú stanovené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. júla 2008
      
         
            Za Komisiu
         
         Androulla VASSILIOU
         
         
            členka Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Vedecké stanovisko Skupiny pre doplnkové látky a výrobky alebo látky používané v krmivách pre zvieratá (FEEDAP) k bezpečnosti a účinnosti prípravku Panaferd-AX (baktéria Paracoccus carotinifaciens bohatá na červený karotenoid) ako kŕmnej doplnkovej látky pre lososy a pstruhy, vydané na žiadosť Európskej komisie. Vestník EFSA (2007) 546, s. 1 – 30.
   
      PRÍLOHA
      
                  Identifikačné číslo doplnkovej látky
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Maximálne limity rezíduí (MLR) v príslušných potravinách živočíšneho pôvodu
               
               
                  Koniec obdobia platnosti povolenia
               
            
                  mg/kg kompletného krmiva s vlhkosťou 12 %
               
            
                  Kategória senzorických doplnkových látok. Funkčná skupina: farbivá; látky, ktoré pri podávaní zvieratám sfarbujú potraviny živočíšneho pôvodu
               
            
                  2a(ii)167
               
               
                  baktéria Paracoccus carotinifaciens bohatá na červený karotenoid
               
               
                  
                               
                           
                           
                              
                                 Účinné látky:
                              
                              
                                           
                                       
                                       
                                          astaxantin (C40H52O4, CAS: 472-61-7)
                                       
                                    
                                           
                                       
                                       
                                          adonirubin (C40H52O3, 3-hydroxybeta,betakarotén-4,4′-dión CAS: 511-23801)
                                       
                                    
                                           
                                       
                                       
                                          kantaxantin (C40H52O2, CAS: 514-78-3)
                                       
                                    
                        
                               
                           
                           
                              
                                 Zloženie doplnkovej látky:
                              
                              prípravok zo sušených inaktivovaných buniek baktérie Paracoccus carotinifaciens (NITE SD 00017) s obsahom:
                              
                                          —
                                       
                                       
                                          20 – 23 g/kg astaxantinu
                                       
                                    
                                          —
                                       
                                       
                                          10 – 15 g/kg adonirubinu
                                       
                                    
                                          —
                                       
                                       
                                          3 – 5 g/kg kantaxantinu
                                       
                                    
                        
                               
                           
                           
                              
                                 Analytické metódy
                              
                              Bežná fáza vysokoúčinnej kvapalnej chromatografie (HPLC) spojená s UV/viditeľnou detekciou na určenie astaxantinu, adonirubinu a kantaxantinu v krmivách a tkanivách rýb (1)
                              
                           
                        
               
                  losos, pstruh
               
               
                  —
               
               
                  —
               
               
                  100
               
               
                  
                              1.
                           
                           
                              Maximálny obsah sa vyjadruje ako súhrn astaxantinu, adonirubinu a kantaxantinu.
                           
                        
                              2.
                           
                           
                              Používanie sa povoľuje od dovŕšenia veku 6 mesiacov alebo váhy 50 g.
                           
                        
                              3.
                           
                           
                              Zmes doplnkovej látky s astaxantinom alebo kantaxantinom sa povoľuje za predpokladu, že celková koncentrácia súhrnu astaxantinu, adonirubinu a kantaxantinu z iných zdrojov v kompletnom krmive neprekročí 100 mg/kg.
                           
                        
               
                  Pre lososy: 10 mg/kg pre súhrn adonirubinu a kantaxantinu/kg svaloviny (vlhké tkanivo).
                  Pre pstruhy: 8 mg/kg pre súhrn adonirubinu a kantaxantinu/kg svaloviny (vlhké tkanivo).
               
               
                  15.8.2018
               
            
         (1)  Ďalšie informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives